Gospođa de Stal
<s>Gospođa de Stal () ili pravim imenom Žermena Neker (; 1766 — 1817) je bila francuska književnica.</s>

<s>Biografija</s>

<s>Rođena je u Parizu, a otac joj je bio ugledni ženevski bankar i ministar finansija Luja XVI.</s><s>Njena majka, Sizan Kiršo, vrlo obrazovana žena, držala je cenjeni književni salon koji su posećivali Didro, Grim, Bifon, Renal i drugi poznati umetnici.</s><s>U toj sredini Žermena dobija svoje prvo obrazovanje.</s><s>Nakon udaje za švedskog diplomatu, barona Stal-Holstena (po kome joj ostaje titula, barunica de Stal), ona otvara svoj salon, u kojem se u doba Francuske revolucije okupljaju pristalice ustavne monarhije.</s><s>Nakon pobede republikanskih snaga i septembarskog masakra (1792) sklanja se u Kope, imanje Nekerovih na Ženevskom jezeru.</s><s>Tu sreće Benžamena Konstana, francuskog književnika, s kojim će biti u višegodišnjoj ljubavnoj vezi.</s><s>Po primirivanju situacije vraća se u Pariz i obnavlja književni salon.</s><s>Pokušava da se približi mladom generalu Bonaparti, ali budući car nije mario za njene intelektualne i fizičke čari.</s><s>Ona tada prelazi u opoziciju, a njen salon postaje mesto antinapoleonovskih kritika.</s><s>Godine 1803. prognana je iz Pariza.</s><s>Sve do 1807. obilazi Nemačku i Italiju.</s><s>Na osnovu tih putovanja piše knjigu, koja je uništena po Napoleonovoj naredbi, a gospođa de Stal proterana u Kope.</s><s>Nakon njegovog pada vraća se u Pariz, gde nastavlja da okuplja umetnike i druge viđenije ljude u svoj salon.</s>

<s>Literatura</s>

<s>Francuska književnost, knjiga druga, u okviru Edicije strane književnosti, Izdavačko preduzeće „Nolit“, Beograd, 1976.</s>

<s>Francuski pisci
Romantizam
Authority control
S</s>

